Hou jy van die gevoel van ’n padkaart in jou hande? Tracks4Africa het nou ’n nuttige toerismepadkaart van Mosambiek en Malawi. Dit het inligting oor afstande, reistydberamings, volledige dekking van alle toerismebestemmings – of dit gewild of afgeleë is. Die padkaart is 1 m breed, maar dit is slim ontwerp sodat jy dit maklik in ’n kar kan gebruik en by die deel oop te vou waarmee jy besig is. Die Tracks4Africa-kaart word op ’n duursame hoëgehaltepapier gedruk wat waterbestand is.